সারথি বললেন এতোক্ষনে সাত্যকি নিশ্চয়ই অনেক দুর চলে গেছেন। এদিকে আমাদের পিছন পিছন এসে গেছে পান্ডব ও পাঞ্চাল সেনারা। এবার আপনি ই বলুন, কী করব? বলতে না বলতেই দুঃশাসন এসে হাজির। সাত্যকির পরাক্রমে বিধ্বস্ত হয়ে উনি চুপিচুপি পদ্মব্যুহ ছেড়ে বাইরে চলে আসছিলেন। একেবারে দ্রোণের সামনেই, ধরা পরে গেলেন। দ্রোণও ব্যঙ্গের চাবুকে জর্জরিত করলেন দুঃশাসনকে। "ও হে দুঃশাসন, রথীরা পালায় কেন? মহারাজের মঙ্গল তো ? সিন্ধুরাজ বেঁচে আছেন তো ?আর আপনিই বা পালাচ্ছেন কেনো? যান,যান। জয়দ্রথকে সাহায্য করুন। আরে, এতো দিন এতো বড় বড় আস্ফালন শুনলাম আপনার মুখে আর এখন আপনি শত্রুদের হর্ষবর্ধন করছেন?